rejauldu/bengali-wikipedia huggingface dataset:
বেনিসিও মোনসেরাতে রাফায়েল দেল তোরো সানচেস (; জন্ম: ১৯ ফেব্রুয়ারি ১৯৬৭) হলেন একজন পুয়ের্তো রিকান অভিনেতা ও প্রযোজক। তিনি ট্রাফিক (২০০০) চলচ্চিত্রে পুলিশ কর্মকর্তা হাভিয়ের রদ্রিগেজ চরিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কার, বাফটা, গোল্ডেন গ্লোব ও স্ক্রিন অ্যাক্টরস গিল্ড পুরস্কার অর্জন করেন। তিনি আলেহান্দ্রো গোন্সালেস ইনারিতুর টুয়েন্টি ওয়ান গ্রামস (২০০৩) চলচ্চিত্রে জ্যাক জর্ডান চরিত্রে অভিনয় করে শ্রেষ্ঠ পার্শ্ব অভিনেতা বিভাগে অপর একটি অস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন।  দেল তোরো ১৯৯৫ সালে দ্য ইউজুয়াল সাসপেক্টস্‌ ছবিতে ফ্রেড ফেনস্টার চরিত্রে এবং ১৯৯৬ সালে বাস্কোয়াইট ছবিতে বেনি দালমাউ চরিত্রে অভিনয়ের মধ্য দিয়ে পরিচিতি লাভ করেন, এবং এই দুটি কাজের জন্য টানা দুবার ইন্ডিপেন্ডেন্ট স্পিরিট পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র ভূমিকা হল ফিয়ার অ্যান্ড লোথিং ইন লাস ভেগাস (১৯৯৮)-এ ডক্টর গঞ্জো, স্ন্যাচ (২০০০)-এ জুয়াড়ি ফ্র্যাঙ্কি ফোর ফিঙ্গারস, সিন সিটি (২০০৫)-এ জ্যাকি বয়, চে (২০০৮)-এ বিপ্লবী চে গেভারা, যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; সিকারিও (২০১৫)-এ আলেয়ান্দ্রো, যার জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।  প্রারম্ভিক জীবন দেল তোরো ১৯৬৭ সালের ১৯শে ফেব্রুয়ারি পুয়ের্তো রিকোর সান জার্মানে জন্মগ্রহণ করেন। তার পিতা গুস্তাভো আদলফো দেল তোরো বেরমুদেস এবং মাতা মাতা ফাউস্তা জেনোভেভা সানচেস রিভেরা। তার পিতামাতা দুজনেই আইনজীবী ছিলেন। দেল তোরোর আরও কয়েকজন আত্মীয় পুয়ের্তো রিকোর আইন ব্যবস্থার সাথে সম্পৃক্ত। তার বড় ভাই গুস্তাভো দেল তোরো নিউ ইয়র্কের ব্রুকলিনের বুশউইক বিভাগের ওয়াইকফ হাইটস মেডিক্যাল সেন্টারের নির্বাহী সহ-সভাপতি ও প্রধান মেডিক্যাল কর্মকর্তা। তার প্র-পিতামহ রাফায়েল রিভেরা এসব্রি পন্সে এল পোলভোরিন অগ্নিকাণ্ডের নির্বাপনের বীরদের একজন এবং তিনি পরবর্তী কালে (১৯১৫-১৯১৭) এই শহরের মেয়রের দায়িত্ব পালন করেন। তার একজন প্র-প্রিতামহ কাতালান ছিলেন এবং তার একজন প্র-মাতামহী বাস্ক ছিলেন। দেল তোরোর অন্যান্য আত্মীয়দের মধ্যে রয়েছে পুয়ের্তো রিকান বাস্কেটবল খেলোয়াড় কার্লোস আরোয়ো, স্পেনীয় লাতিন প ও ইউরোড্যান্স গায়িয়কা রেবেকা পোউস দেল তোরো এবং পুয়ের্তো রিকান গায়িকা এলিসেও দেল তোরো।  তথ্যসূত্র  বহিঃসংযোগ           বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:পুয়ের্তো রিকান চলচ্চিত্র অভিনেতা বিষয়শ্রেণী:পুয়ের্তো রিকান টেলিভিশন অভিনেতা বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে রৌপ্য ভল্লুক বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:হিস্পানিক ও লাতিন আমেরিকান অভিনেতা বিষয়শ্রেণী:স্পেনের নাগরিকীকৃত নাগরিক
২০২৩ সালের ২ মার্চে ভিয়েতনামে একটি পরোক্ষ রাষ্ট্রপতি নির্বাচন অনুষ্ঠিত হয়েছিলো। ভিয়েতনামের কমিউনিস্ট পার্টির সাধারণ সম্পাদক উয়েন ফু চাওংয়ের নেতৃত্বে পরিচালিত একটি বিস্তৃত দুর্নীতি বিরোধী অভিযানের অংশ হিসেবে রাষ্ট্রপতি উয়েন সুয়ান ফুর পদত্যাগের পরে নির্বাচনটি শুরু হয়।  একদলীয় শাসনের মধ্যে নির্বাচনে একমাত্র প্রার্থী ছিলো ভো ভান থুয়ং, তিনি জাতীয় পরিষদে সর্বসম্মতিক্রমে নির্বাচিত হয়। নির্বাচনের সময় জাতীয় পরিষদ গঠনকারী ৪৯৫ জন সংসদ সদস্যের মধ্যে ৪৮৭ জন তাকে ভোট দেন, অন্য একটি ভোট অনুপস্থিত ছিলো।Võ Văn Thưởng elected new President of Việt NamMPs choose Vo Van Thuong as new Vietnam president   তথ্যসূত্র   বিষয়শ্রেণী:ভিয়েতনামের রাষ্ট্রপতি নির্বাচন বিষয়শ্রেণী:২০২৩-এ এশিয়ায় নির্বাচন বিষয়শ্রেণী:২০২৩-এ ভিয়েতনাম বিষয়শ্রেণী:একক-প্রার্থীর নির্বাচন
প্রজ্ঞানং ব্রহ্ম () হল মহাবাক্য, যা ঋগ্বেদের ঐতরেয় উপনিষদে পাওয়া যায়।Sanskrit: ऐतरेयोपनिषद् Wikisource  English Translation:Max Muller, Aitareya Upanishad 3.3.7, also known as Aitareya Aranyaka 2.6.1.7 Oxford University Press, page 246 Prajñānam Brahma, www.encyclopedia.com (ইংরেজি ভাষায়) অন্যান্য মহাবাক্য হল- "অহং ব্রহ্মাস্মি", "তৎ ত্বং অসি" ও "অয়ং আত্মা ব্রহ্ম"।  পরমাত্মার চেতনা হল "প্রজ্ঞানং ব্রহ্ম"।  সবকিছুই চৈতন্য (চেতনা) দ্বারা উৎপন্ন হয়, এবং সবকিছুই চেতনার অপর নাম। জগৎ চেতনা দ্বারা পরিচালিত হয়। চেতনাই কারণ, চেতনাই ব্রহ্ম।  ব্যুৎপত্তি ও অর্থ সংস্কৃত শব্দ প্রজ্ঞা অর্থ "জ্ঞান বা  চেতনা",See, e.g., Monier-Williams (1899), "jña," p. 425 (retrieved 14 Aug. 2012 from "Cologne U." at http://www.sanskrit-lexicon.uni-koeln.de/scans/MWScan/MWScanpdf/mw0425-jehila.pdf).See, e.g., Monier-Williams (1899), "prā," p. 652 (retrieved 14 Aug. 2012 from "Cologne U." at http://www.sanskrit-lexicon.uni-koeln.de/cgi-bin/monier/serveimg.pl?file=/scans/MWScan/MWScanjpg/mw0659-prajalpana.jpg ) এবং স্বতঃস্ফূর্ত ধারণা।। ব্রহ্ম হল পরম, চেতনা, অসীম এবং "সর্বোচ্চ সত্য"। বিশেষভাবে "ব্রহ্ম হল প্রজ্ঞানং"; "চূড়ান্ত বাস্তবতা হল প্রজ্ঞা"। প্রজ্ঞানং ব্রহ্ম এর অর্থ "ব্রহ্ম-চেতনা" বা "ব্রহ্ম-জ্ঞান"।  উৎস ও তাৎপর্য মহাবাক্যটি ঋগ্বেদের ঐতরেয় উপনিষদে পাওয়া যায়।Prajnanam Brahma (प्रज्ञानं ब्रह्म महावाक्य), www.bhaktibharat.com (ইংরেজি ভাষায়) ঐতরেয় উপনিষদ ৩.৩ এ উল্লেখ করা হয়েছে,  ঐতরেয় উপনিষদের তৃতীয় অধ্যায়ে আত্মার প্রকৃতি নিয়ে আলোচনা করা হয়েছে। এটি ঘোষণা করে যে চেতনাই মানুষকে সংজ্ঞায়িত করে, সমস্ত বুদ্ধিবৃত্তিক এবং নৈতিক তত্ত্বের উৎস, সমস্ত দেবতা, সমস্ত জীবিত প্রাণী, যা কিছু আছে। তারপর উপনিষদ দাবি করে যে মহাবিশ্বের ধাঁধার চাবিকাঠি হল নিজের অন্তর্নিহিত। মহাবিশ্বকে জানতে, নিজেকে জানুন। আপনি হয়ে অমর হয়ে উঠুন, ঐতরেয় উপনিষদ পরামর্শ দেয়।Paul Deussen, Sixty Upanishads of the Veda, Volume 1, Motilal Banarsidass, , pages 13–20  সাহু এর মতে,  ডেভিড লয়ের মতে,  টীকা  তথ্যসূত্র  ওয়েব সূত্র  বহিঃসংযোগ Aitareya Aranyaka with Aitareya Upanishad embedded inside Max Muller. The Sacred Books of the East, Oxford University Press Aitareya Upanishad Another archive of Nikhilānanda translation Aitareya. Sri Aurobindo Ashram, Pondicherry (city). 1972.  Aiteraya Upanishad Sanskrit Text, sanskritdocuments.org  The four MahaVakyas of the Upanishads that can change your perspective about God !   Outlines of Vedanta: Prajnanam Brahma Aham Brahmasmi Tattvamasi Ayamatma Brahma  বিষয়শ্রেণী:হিন্দু দার্শনিক ধারণা বিষয়শ্রেণী:ভারতীয় দার্শনিক ধারণা বিষয়শ্রেণী:অদ্বৈত বেদান্ত
একজন নারীর গর্ভে অন্য দম্পতির সন্তান ধারণের পদ্ধতিকে 'সারোগেসি' বলে। ইন ভিট্রো ফার্টিলাইজেশন পদ্ধতিতে নারীদেহ হতে  ডিম্বাণু ও পুরুষ দেহ হতে শুক্রাণু দেহের বাইরে টেস্টটিউবে নিষিক্ত করে তা সারোগেট  নারীর গর্ভাশয়ে প্রতিস্থাপন করা হয়।https://www.sciencedirect.com/topics/medicine-and-dentistry/surrogacy থাম্ব|আধুনিক সারোগেসি প্রক্রিয়ায় সন্তান জন্ম দিচ্ছেন‌ একজন সারোগেট  সারোগেসি ব্যবস্থা তখনই একটি দম্পতি করতে পারে যখন কোন স্ত্রী গর্ভধারণে অক্ষম, গর্ভধারণ ঝুঁকিপূর্ণ অথবা যখন একজন অবিবাহিত পুরুষ বা নারী বা  সমকামী দম্পতি সন্তান নিতে চান।https://bengali.indianexpress.com/general-news/what-is-surrogacy-regulation-bill-2016-59229/ সারোগেসি শব্দের অর্থ হল গর্ভাশয় ভাড়া।সারোগেসি একটি আধুনিক  প্রজনন ব্যবস্থা।  পদ্ধতি সারোগেসি দুটি পদ্ধতি করা হয়। একটি হচ্ছে প্রথাগত সারোগেসি এবং অন্যটি হচ্ছে আধুনিক সারোগেসি।https://www.webmd.com/infertility-and-reproduction/guide/using-surrogate-mother প্রথাগত সারোগেসি প্রথাগত সারোগেসি (আংশিক সারোগেসি বা প্রাকৃতিক বা সরাসরি সারোগেসি নামেও পরিচিত) হল এমন একটি পদ্ধতি যেখানে সারোগেটের ডিম্বাণু যৌনমিলনের মাধ্যমে  পিতার বা দাতার শুক্রাণু দ্বারা নিষিক্ত হয়।  আধুনিক সারোগেসি ইন ভিট্রো ফার্টিলাইজেশন প্রক্রিয়ায় আধুনিক সারগেসি হয়।প্রথম ১৯৮৬ সালের এপ্রিল মাসে এটি সফল ভাবে সম্পন্ন হয়েছিল।  ইন ভিট্রো ফার্টিলাইজেশন (আইভিএফ) প্রযুক্তির দ্বারা সৃষ্ট একটি ভ্রূণ একটি সারোগেটে রোপণ করা হয়।   তথ্যসূত্র  বিষয়শ্রেণী:সারোগেসি বিষয়শ্রেণী:মানুষের গর্ভাবস্থা বিষয়শ্রেণী:প্রসূতিবিদ্যা বিষয়শ্রেণী:লিঙ্গভিত্তিক পেশা বিষয়শ্রেণী:জীবনীতিশাস্ত্র বিষয়শ্রেণী:মানব পণ্য
ট্যাবি (বৈজ্ঞানিক নাম: Pseudergolis wedah (Kollar)) এক প্রজাতির মাঝারী আকারের কালচে হলুদ-কমলা রঙের প্রজাপতি। এরা নিমফ্যালিডি পরিবারের সদস্য।  আকার  ট্যাবির প্রসারিত অবস্থায় ডানার আকার ৫৫-৬৫মিলিমিটার দৈর্ঘ্যের হয়।  উপপ্রজাতি   ভারতে প্রাপ্ত ট্যাবির উপপ্রজাতিসমূহ হল-   Pseudergolis wedah wedah Kollar, 1844 – Himalayan Tabby  বিস্তার  ভারতএর (হিমাচল প্রদেশ, উত্তরাঞ্চল) সিকিম থেকে অরুণাচল প্রদেশ, উত্তর-পূর্ব ভারত, নেপাল, ভুটান, বাংলাদেশ এবং মায়ানমার এ দেখা যায়। এপ্রিল থেকে ডিসেম্বর পর্যন্ত ৪০০ থেকে ২০০০ ফুট উচ্চতা অবধি এদের দর্শন মেলে।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পুরুষ এবং স্ত্রী ট্যাবি, উভয় নমুনাই অনুরূপ।  ডানার উপরিপৃষ্ঠএর রঙ সোনালী বাদামী। উভয় ডানারই সেলের মধ্যে আড়াআড়ি ভাবে চারটে করে কালো আঁকাবাকা তেরচা ভাবে অবস্থিত লম্বা দাগ বিদ্যমান। উভয় ডানার সেল এর অব্যবহিত পরেই ডিসকোসেলুলার অংশে একটি করে আঁকাবাকা কালো সুস্পষ্ট রেখা কোস্টার সামান্য নীচ থেকে শুরু হয়ে ডরসাম এর খানিক উপর পর্যন্ত উলম্বভাবে বিস্তৃত। উভয় ডানাতেই পোস্টডিসকাল অংশে অনুরূপ আরো একটি কালো আঁকাবাকা রেখা বিদ্যমান যা কোস্টার নীচ থেকে উতপন্ন হয়ে টর্নাস এর উপর পর্যন্ত বিস্তৃত। সাবটার্মিনাল কালো সরু আঁকাবাকা রেখাটি শীর্যভাগ এর কাছে কোস্টাল প্রান্তরেখা থেকে শুরু হয়ে টর্নাস পর্যন্ত বিস্তার লাভ করেছে। উভয় ডানাতেই পোস্টডিসকাল এবং সাব-টার্মিনাল রেখা দুটির মাঝে প্রতিটি ইন্টারস্পেসে একটি করে কালো ছোট ছোপ অথবা বিন্দু বর্তমান এবং একটি ধারাবাহিক ছোপ এর সারি গঠন করেছে।  ডানার নিম্নপৃষ্ঠের রঙ হালকা চকোলেট বাদামী এবং বেগুনি চক্‌চক্‌ এ আভা যুক্ত। সামনের ডানার শীর্যভাগ চৌকো আকৃতির।  আচরণ  এদের সাধারনত ছোট ঝর্ণার ধারে পাওয়া যায়। ঝর্ণার ধারে পাথরের উপর ডানা মেলে অথবা মাটির কাছাকাছি নিচু পাতার উপর বসে এরা বিশ্রাম করে।  পার্বত্য অঞ্চলে নদী ও ঝর্নার আশেপাশে এদের উড়তে দেখা যায়। এছাড়া মাংশাষী পশু এবং পাখির বিষ্ঠার উপর ভিজে ছোপ এর উপরও এদের বসতে দেখা যায়।   বৈশিষ্ট্য    ডিম  স্ত্রী ট্যাবি পাতার নিচের পিঠে একটি করে ডিম পাড়ে।   শূককীট  ট্যাবির শুককীট সবুজ বর্নের হয় এবং এদের মাথাই কাঁটাযুক্ত শিং দেখা যায়।  আহার্য উদ্ভিদ  এই শূককীট Pipturus argenteus,Debregeasia edulis,Debregeasia bicolor    গাছের কচি পাতার রসালো অংশ আহার করে।Pseudergolis C. & R. Felder, [1867].    মূককীট    চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:১৮৪৮-এ বর্ণিত প্রজাপতি
কৃষিবিদ ইনস্টিটিউশন বাংলাদেশ (কেআইবি) বাংলাদেশের কৃষিবিদ পেশাজীবীদের জাতীয় সংগঠন।  ইতিহাস  কৃষি স্নাতকদের একটি দল রাজশাহী বিশ্ববিদ্যালয়ে অনুষ্ঠিত একটি বিজ্ঞানী সম্মেলনে মিলিত হয়ে একটি সমিতি গঠন করেন যার নাম দেন ইষ্ট পাকিস্তান এগ্রিকালচারাল এসোসিয়েশন। বাংলাদেশ স্বাধীন হওয়ার পর ১৯৭২ সালের ২ জানুয়ারি কৃষি ভবন প্রাঙ্গনে বিশেষ সাধারণ সভায় এর নাম পরিবর্তন করে বাংলাদেশ কৃষিবিদ সমিতি নামকরণ করা হয়। পরে ২০ জানুয়ারি ১৯৮১ সালে আবার নাম পরিবর্তন করে “বাংলাদেশ কৃষিবিদ ইনস্টিটিউশন” করা হয়।  কার্য্যক্রম  কৃষিবিদ সম্মিলন সহ কৃষি দিবস উপলক্ষ্যে নানা কার্য্যক্রম পরিচালনা করে থাকে। সমাজকল্যাণমূলক নানা কাজও করে থাকে।  তথ্যসূত্র   বিষয়শ্রেণী:কৃষিবিদ বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:পেশাজীবী সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের কৃষি গবেষণা প্রতিষ্ঠান বিষয়শ্রেণী:বাংলাদেশ ভিত্তিক বাণিজ্য সমিতি
থাম্ব|স্তন নির্যাতনের উদ্দেশ্যে স্তন বন্ধন স্তন নির্যাতন, স্তনবৃন্ত নির্যাতন, স্তনবৃন্ত অত্যাচার বা চামড়ার নির্যাতন একটি বিডিএসএম যৌন ক্রিয়াকলাপ  এতে স্তনে ব্যথা দেওয়া হয় বা স্তন সংকুচিত করা হয়।  স্তনবৃন্তগুলি স্তনের অংশ যা সাধারণত এই ধরনের ক্রিয়াকলাপের জন্য ব্যবহৃত হয়। সাধারণত স্তনবৃন্ত ক্ল্যাম্প ব্যবহার করে ব্যথা প্রয়োগ করা হয়। এই ক্ল্যাম্প এক প্রকার যৌন খেলনা যা তাদের স্তনবৃন্তগুলি খাড়া রেখে চাপ প্রয়োগ করে রক্ত প্রবাহকে সীমাবদ্ধ করতে খাড়া স্তনের সাথে সংযুক্ত করতে হয়। ক্ল্যাম্পগুলি সরিয়ে ফেললে আরও ব্যথা হয় স্বাভাবিক রক্ত প্রবাহ ফিরে আসলে। স্তনবৃন্ত যে কোনও লিঙ্গের ব্যক্তির অন্তর্ভুক্ত হতে পারে।  মোম খেলা, ইরোটিক চপেটাঘাত, স্তনবৃন্ত থেকে স্তন্য পান করা, পিষণ, ঘুসি মারা বা চাবুক মারার মতো বেদনাদায়ক ক্রিয়াকলাপগুলি স্তন/স্তনবৃন্তে প্রয়োগ করা হতে পারে।  এ জাতীয় ক্রিয়াকলাপের গ্রহীতা সরাসরি শারীরিক মজা পেতে পারে মর্ষকামের মাধ্যমে বা মানসিক আনন্দ পেতে পারে ইরোটিক অবমাননার মাধ্যমে, অথবা কর্তৃত্বপূর্ণ প্রভাবশালী হয়ে মজা পাবার এ খেলায় মজা পাচ্ছে এমন ভাবতে থাকে।  মনে রাখবেন যে, এই ধরনের অনেকগুলি অভ্যাস যেমন, যোনি নির্যাতন এবং শিশ্ন ও অন্ডকোষ নির্যাতনে স্বাস্থ্যের ঝুঁকি থাকে। আঘাত বা রক্ত প্রবাহ হ্রাস রোধ করার জন্য পর্যাপ্ত সতর্কতা প্রয়োজন।   নিরাপত্তা  স্তনগুলি ক্ষতি থেকে রক্ষা করতে স্তনের নির্যাতন অবশ্যই নির্দিষ্ট সীমাবদ্ধতার মধ্যে চালানো উচিত। উদাহরণস্বরূপ, দীর্ঘ সময় ধরে স্তন বেঁধে রাখলে বাঁধা স্তনগুলিতে রক্ত সঞ্চালনের হ্রাস ঘটতে পারে যা সমস্যা হতে পারে।   আরও দেখুন    স্তন প্রতিমা   যোনি নির্যাতন   তথ্যসূত্র    বহিঃসংযোগ    স্তনবৃন্তে ক্ল্যাপস স্থাপন       স্তনের বন্ধন   বিষয়শ্রেণী:স্তন
সাবাহাতিন আলী (ইংরেজি: Sabahattin Ali) (ফেব্রুয়ারি ২৫, ১৯০৭ – এপ্রিল ২, ১৯৪৮) ছিলেন একজন তুর্কি উপন্যাসিক, ছোট-গল্প লেখক, কবি এবং সাংবাদিক।   মৃত্যু  কারাগার থেকে মুক্তি পাওয়ার পরে, তিনি আর্থিক যন্ত্রণা ভোগ করেন। এসময় তার পাসপোর্টের আবেদন ফিরিয়ে দেয়া হয়েছিলো। সম্ভবত ১ অথবা ২ এপ্রিল ১৯৪৮ সালে, বুলগেরিয় সীমান্তে তাকে হত্যা করা হয়। পরবর্তীতে জুনের ১৬ তারিখে তার মৃতদেহ খুঁজে পাওয়া যায়। সাধারণভাবে মনে হরা হয় সীমান্তে তিনি জাতীয় নিরাপত্তা পরিষেবার সাথে যুক্ত চোরাইচালানকারী আলী এর্তিকিন কর্তৃক খুন হয়েছেন। যাকে অর্থ প্রদান করা হয়েছিলো সাবাহাতিন আলীকে সীমান্ত পার করে দেয়ার জন্যে।   গ্রন্থতালিকা  ছোট-গল্প  বছর  মূল শিরোনাম  বাংলা শিরোনাম ১৯৩৫  Değirmen  কল ১৯৩৬  Kağnı  গোরুর গাড়ি ১৯৩৭  Ses  কণ্ঠস্বর  ১৯৪৩  Yeni Dünya  নতুন বিশ্ব  ১৯৪৭  Sırça Köşk  কাচের প্রাসাদ  নাটক  বছর  মূল শিরোনাম  বাংলা শিরোনাম ১৯৩৬  Esirler  বন্দী   উপন্যাস   বছর  মূল শিরোনাম  বাংলা শিরোনাম ১৯৩৭  Kuyucaklı Yusuf  কুয়ুচাকের ইউসুফ (তুর্কি জাতীয় টেলিভিশন কর্তৃক কুয়ুচাকলি ইউসুফ নামে একটি চলচ্চিত্র তৈরি করা হয়েছিল।) ১৯৪০  İçimizdeki Şeytan  শয়তান অভ্যন্তরে ১৯৪৩  Kürk Mantolu Madonna  পশম কোটে ম্যাডোনা   কবিতা   বছর  মূল শিরোনাম  বাংলা শিরোনাম ১৯৩৪  Dağlar ve Rüzgâr  পর্বতমালা এবং বায়ু (দ্বিতীয় সংস্করণ ১৯৪৩)   আরও দেখুন   তুর্কি সাহিত্য   তথ্যসূত্র    বহিঃসংযোগ   গুডরিডস্‌ — সাবাহাতিন আলী  Biyografi.info - সাবাহাতিন আলীর জীবনী   Biyografi.net - সাবাহাতিন আলীর জীবনী এবং কাজ   বিষয়শ্রেণী:১৯০৭-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:People from Kardzhali Province বিষয়শ্রেণী:তুর্কি উপন্যাসিক বিষয়শ্রেণী:তুর্কি কবি বিষয়শ্রেণী:তুর্কি ছোটো-গল্প লেখক বিষয়শ্রেণী:হত্যাকৃত লেখক বিষয়শ্রেণী:তুরস্কে বন্দী বিষয়শ্রেণী:২০শ শতাব্দীর ঔপন্যাসিক বিষয়শ্রেণী:২০শ শতাব্দীর সাংবাদিক বিষয়শ্রেণী:তুর্কি ঔপন্যাসিক বিষয়শ্রেণী:তুরস্কের বন্দী ও আটক বিষয়শ্রেণী:খুনের শিকার পুরুষ
উইলিয়াম "বিল" জি. কেলিন জুনিয়র (জন্ম ১৯৫৭) হলো হার্ভার্ড বিশ্ববিদ্যালয়ের মেডিসিন বিভাগের একজন অধ্যাপক। তিনি অক্সিজেনের প্রাপ্যতার সাথে কোষগুলি কীভাবে খাপ খাইয়ে নিতে পারে তার রহস্য উদ্ভাবনের স্বীকৃতিস্বরূপ ২০১৯ সালে চিকিৎসাশাস্ত্রে যৌথভাবে নোবেল পুরস্কার লাভ করেন। এছাড়াও তিনি বেসিক মেডিক্যাল রিসার্চ এর জন্য ২০১৬ সালে লাসকার পুরস্কার এবং অ্যাসকো সায়েন্স অব অনকোলজি ও এএসিআর প্রিন্সেস অ্যাওয়ার্ড লাভ করেন। ২০০৮ সালে তিনি হার্ভার্ড ক্যান্সার সেন্টারের বেসিক সায়েন্স বিভাগের সহকারী পরিচালক হন।   গবেষণা  উইলিয়াম ক্যালিন, জুনিয়র ১৯৯৫ সালে ভন হিপ্পেল-লিন্ডা(VHL) টিউমার দমনকারী জিনের গবেষণায় জড়িত ছিলেন এবং জিনের প্রথম পূর্ণ দৈর্ঘ্যের ক্লোনটি বিচ্ছিন্ন করার পরে দেখিয়েছিলেন যে এটি VHL(von Hippel-Lindao) মিউট্যান্ট টিউমারিজেনিক সেল লাইনে টিউমার বৃদ্ধি দমন করতে পারে।  তার গবেষণায় তিনি "ডানা-ফার্বার" এ মূলত ক্যান্সার প্রকল্পের উন্নয়নে টিউমারের জিন দমনে মিউটেশন বা প্রকরণে মূল ভূমিকা রাখেন। তার প্রধান কাজ ছিলো রেটিনোব্লাস্টোমা, ভন হিপ্পেল-লিন্ডা (VH ও পি৫৩ টিউমার দমন জিন নিয়ে কাজ করা।  তার গবেষণার কাজে ন্যাশনাল ইন্সটিটউট অব হেলদ, আমেরিকান ক্যান্সার সোসাইটি, ডোরিস ডিউক চ্যারিটেবল ফাউন্ডেশন ও অন্যান্য সংস্থাসমূহ তহবিল দিয়ে থাকে।  কেলিন ডিউক ইউনিভার্সিটি থেকে গণিত ও রসায়নে স্নাতক উপাধি অর্জন করেন। ১৯৯২ সালে তিনি DFCI ডাউনে নিজস্ব ল্যাব স্থাপন করেন, যেখান থেকে তিনি ক্যান্সারের বংশগতি সংক্রান্ত গবেষণা করেন। ২০০২ সালে তিনি হার্ভার্ড মেডিকেল স্কুলের অধ্যাপক নিযুক্ত হন তিনি এলি লিলি নামক পরিচালকমন্ডলীদের বোর্ডের একজন সদস্য।   ব্যক্তিগত জীবন  তিনি স্তন ক্যান্সার সার্জন ডাক্তার ক্যারোলিন কেলিনকে ১৯৮৮ সালে বিবাহ করেন। তার স্ত্রী ক্যারোলিন ২০১৫ সালে ক্যান্সারে মৃত্যুবরণ করেন। তাদের দুই সন্তান রয়েছে।   প্রাপ্ত পুরস্কারসমূহ   এনআইএইচ পিজিসিয়ান-সায়েনিটস্ট অ্যাওয়ার্ড (১৯৯০)  জেমস এস. ম্যাকডুনেল স্কলার অ্যাওয়ার্ড (১৯৯৩)  পল মার্কস ক্যান্সার গবেষণা পুরস্কার (২০০১)  রিচার্ড অ্যান্ড হিন্ডা রোজেনথাল ফাউন্ডেশন অ্যাওয়ার্ড (২০০৬)  ডরিস ডিউক ডিসটিনগাইসড ক্লিনিক্যাল ইনভেস্টিগেটর অ্যাওয়ার্ড (২০০৬)  ডিউক ইউনিভার্সিটি স্কুল অ্যালামনাই অ্যাওয়ার্ড (২০০৭)  ইন্সটিটিউট অব মেডিসিন এর সদস্য নির্বাচিত (২০০৭)  এআইসিআর কুলিন থমসন পদক (২০০৮)  কানাডা গায়ার্ডনার ইন্টারন্যাশনাল অ্যাওয়ার্ড (২০১০  ন্যাশনাল একাডেমি অব সায়েন্স এর সদস্য নির্বাচিত (২০১০  ক্যান্সার জেনেটিকে আলফ্রেড নুডসন অ্যাওয়ার্ড (২০১১)  স্ট্যানলি জে. করসমেয়ের অ্যাওয়ার্ড (২০১২)  গ্র্যান্ড প্রিক্স সায়েন্টিফিক অ্যাওয়ার্ড (২০১২)  বায়োমেডিক্যালে উইলি পুরস্কার লাভ (২০১৪)  এএসিআর একাডেমির ফেলো নির্বাচিত (২০১৪)  স্টিভেন সি. বেয়ারিং অ্যাওয়ার্ড (২০১৪)  অনকোলজি অ্যাওয়ার্ড (২০১৬)  লাসকার পুরস্কার (২০১৬)  মাসরি পুরস্কার (২০১৮)  চিকিৎসা শাস্ত্রে নোবেল পুরস্কার (২০১৯)   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন নোবেল বিজয়ী
আজটেক ব্যাটম্যান: ক্ল্যাশ অফ এম্পায়ার্স () ২০২৫ সালে মুক্তিপ্রাপ্ত অ্যানিমেটেড সুপারহিরো চলচ্চিত্র। এটি অ্যানিমা ও ওয়ার্নার ব্রস অ্যানিমেশনের একটি যৌথ প্রযোজনা; চলচ্চিত্রটি পরিচালনা ও চিত্রনাট্য রচনা করেছেন হুয়ান মেজা-লেওন। এটি ম্যাক্স লাতিন আমেরিকায় মুক্তি পেয়েছে।   কাহিনী  এক তরুণ আজটেক ছেলে ইয়োহুয়াল্লির পিতা স্প্যানীয় অভিযাত্রীদের হাতে নিহত হলে তার জীবনে শোক নেমে আসে। ইয়োহুয়াল্লি রাজা মোকতেজুমা ও তার প্রধান যাজক ইয়োকাকে আসন্ন বিপদের সতর্কবার্তা দিতে তেনোচতিৎলানে পালিয়ে যায়। বাদুড় দেবতা হিসেবে পরিচিত ত্‌জিনাকান মন্দিরে আশ্রয় নিয়ে, ইয়োহুয়াল্লি তার গুরু ও সহকারী আকাতজিনের সঙ্গে প্রশিক্ষণ শুরু করে। তারা নতুন অস্ত্র ও সরঞ্জাম তৈরি করে; স্প্যানীয় আক্রমণ প্রতিরোধ করতে, মকতেজুমার মন্দির রক্ষা করতে এবং ইয়োহুয়াল্লির বাবার হত্যার প্রতিশোধ নিতে প্রস্তুতি গ্রহণ করে।   কুশীলব   হোরাসিও গার্সিয়া রোজাস – ইয়োহুয়াল্লি / ব্যাটম্যান; একজন বিশেষ সুবিধাপ্রাপ্ত আজটেক ছেলে, যে আজটেক যাজকসম্প্রদায়ের সদস্য।  ওমর চ্যাপারো – ইয়োকা/ জোকার; একজন রক্ষণশীল ধর্মযাজক।  আলভারো মোর্তে – এর্নান কোর্তেস / টু-ফেস; স্পেনীয় অভিযাত্রী, যিনি তেনোচতিৎলান দখল করতে চান।   নির্মাণ  ২০২২ সালের ১৩ জুন গুয়াদালাজারা আন্তর্জাতিক চলচ্চিত্র উৎসবে এইচবিও ম্যাক্স লাতিন আমেরিকা চলচ্চিত্রটির নির্মাণ শুরু হওয়ার ঘোষণা দেয়। এটি অ্যানিমা ও ওয়ার্নার ব্রস অ্যানিমেশনের প্রথম যৌথ প্রযোজনা; চলচ্চিত্রটি পরিচালনা করেছেন হুয়ান মেজা-লিওন এবং প্রযোজনা করেছেন অ্যানিমা’র হোসে সি. গার্সিয়া দে লেতোনা ও ফের্নান্দো দে ফুয়েন্তেস। চলচ্চিত্রটি ব্যাটম্যান–কেন্দ্রিক চরিত্রের উপর ভিত্তি করে এবং সম্পূর্ণরূপে মেক্সিকোতে নির্মিত হয়েছে। সাম রেজিস্টার ও টোমাস ইয়াঙ্কেলেভিচ চলচ্চিত্রটির নির্বাহী প্রযোজক হিসেবে কাজ করেছেন, এবং আলেহান্দ্রো ডিয়াজ বারিগা সাংস্কৃতিক পরামর্শক হিসেবে দায়িত্ব পালন করেছেন।  ২০২২ সালের জুনে হোরাসিও গার্সিয়া রোজাসকে ইয়োহুয়াল্লি / ব্যাটম্যান চরিত্রে অভিনয় করেন। ২০২২ সালের সেপ্টেম্বরের মধ্যে অ্যারন ডি. বার্গার ও ক্যারিনা শুল্‌জ চলচ্চিত্রটির প্রযোজনা দলে যোগ দিয়েছিলেন।   মুক্তি  আজটেক ব্যাটম্যান: ক্ল্যাশ অফ এম্পায়ার্স চলচ্চিত্রটি ২০২৫ সালে ম্যাক্স লাতিন আমেরিকা–তে মুক্তি পেয়েছে।   তথ্যসূত্র    বহিঃসংযোগ     বিষয়শ্রেণী:২০২৫-এর চলচ্চিত্র বিষয়শ্রেণী:অ্যানিমেটেড ব্যাটম্যান চলচ্চিত্র বিষয়শ্রেণী:মার্কিন অ্যানিমেটেড চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:ইংরেজি ভাষার মারপিটধর্মী চলচ্চিত্র বিষয়শ্রেণী:স্পেনীয় ভাষার মার্কিন চলচ্চিত্র বিষয়শ্রেণী:মিশরের পটভূমিতে অ্যানিমেটেড চলচ্চিত্র বিষয়শ্রেণী:প্রতিশোধ সম্পর্কে মার্কিন অ্যানিমেটেড চলচ্চিত্র বিষয়শ্রেণী:ওয়ার্নার ব্রস. অ্যানিমেশন অ্যানিমেটেড চলচ্চিত্র বিষয়শ্রেণী:ওয়ার্নার ব্রস. ডিরেক্ট-টু-ভিডিও অ্যানিমেটেড চলচ্চিত্র বিষয়শ্রেণী:২০২৫-এর অ্যানিমেটেড চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের স্পেনীয় ভাষার চলচ্চিত্র বিষয়শ্রেণী:২০২০-এর দশকের মার্কিন অ্যানিমেটেড চলচ্চিত্র বিষয়শ্রেণী:২০২০-এর দশকের ডিরেক্ট-টু-ভিডিও অ্যানিমেটেড চলচ্চিত্র
সর্দার সুরজিত সিং রণধাওয়া (১০ই অক্টোবর, ১৯৫১ - ৬ই জানুয়ারি, ১৯৮৪)  ছিলেন একজন ভারতীয় হকি খেলোয়াড়, যিনি ১৯৭৬ সালে মন্ট্রিল অলিম্পিকে ভারতের জাতীয় হকি দলের প্রতিনিধিত্ব করেন ।  তিনি ভারতের হকি দলের অধিনায়ক ছিলেন এবং মাঠে তার জায়গা ছিল ফুল ব্যাক।  প্রাথমিক জীবন ও শিক্ষা সুরজিত সিং রণধাওয়া পাঞ্জাবের বাতালায় জন্মগ্রহণ করেছিলেন, প্রথমে তিনি বাতালার গুরু নানক স্কুল এবং পরে জলন্ধরের ল্যালপুর খালসা কলেজে পড়াশোনা করেন। এই কলেজেই তিনি বিশ্ববিদ্যালয় পর্যায়ে হকি টুর্নামেন্টে খেলতে শুরু করেন.Surjit Singh Randhawa  Sikhhockeyolympians  পেশা কলেজ জীবন শেষ করার পর তিনি কয়েক বছরের জন্য পাঞ্জাব পুলিশ বাহিনীতে যোগ দেন। ১৯৭৩ সালে আমস্টারডামে দ্বিতীয় হকি বিশ্বকাপে সুরজিতের অভিষেক হয়। তিনি ১৯৭২ সালে মিউনিখ অলিম্পিক, ১৯৭৪ ও ১৯৭৮ সালের এশিয়ান গেমস, ১৯৭৬ সালের মন্ট্রিল অলিম্পিক, ১৯৭৮ সালের ব্যাংকক এশিয়ান গেমস এবং ১৯৮২ সালে বম্বেতে (অধুনা মুম্বাই) অনুষ্ঠিত বিশ্বকাপে ভারতের হয়ে প্রতিনিধিত্ব করেছিলেন। তিনি ছিলেন ১৯৭৫ সালে কুয়ালালামপুরে বিশ্বকাপ জয়ী ভারতীয় দলের সদস্য। ১৯৭৩ সালে বিশ্ব হকি একাদশে  এবং তার পরের বছর অলস্টার হকি একাদশে সুরজিতকে অন্তর্ভুক্ত করা হয়।  অস্ট্রেলিয়ার পার্থে এসান্ডা আন্তর্জাতিক হকি টুর্নামেন্টে এবং ১৯৭৮ সালের এশিয়ান গেমসে তিনি ছিলেন সর্বোচ্চ গোলদাতা।  তার ক্রীড়াজীবনে তিনি চারটি অলিম্পিক গোল করেছিলেন।  প্রাথমিকভাবে তিনি কিছুদিন ভারতীয় রেল এবং ইন্ডিয়ান এয়ারলাইনসের সঙ্গে এবং পরিশেষে পাঞ্জাব পুলিশের সঙ্গে যুক্ত ছিলেন।  অকালমৃত্যু সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তার নামে নামকরণ করা হয়েছে। এছাড়াও তার নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে।  ১৯৮৪ সালে তার মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে।   অর্জুন পুরস্কার ১৯৯৮ সালে সুরজিতকে মরণোত্তর অর্জুন পুরস্কার প্রদান করা হয়।  ব্যক্তিগত জীবন তার স্ত্রী চঞ্চল রণধাওয়াও ছিলেন একজন আন্তর্জাতিক হকি খেলোয়াড়, যিনি ১৯৭০ সালে ভারতে মহিলাদের জাতীয় হকি দলের নেতৃত্ব দিয়েছিলেন।  তার পুত্র সর্বিন্দর সিং রণধাওয়া একজন বিশ্ব-স্তরের লন টেনিস খেলোয়াড়, যিনি বিশ্ব জুড়ে বিভিন্ন আন্তর্জাতিক প্রতিযোগিতায় ভারতের প্রতিনিধিত্ব করেছেন।  ইন্দোনেশিয়ায় অনুষ্ঠিত এশিয়ান গেমসে তিনি রানার্স হয়েছিলেন।  বহিঃসংযোগ  সুরজিত সিং রণধাওয়া, জীবনী  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ভারতে সড়ক দুর্ঘটনায় মৃত্যু বিষয়শ্রেণী:ভারতের অলিম্পিক ফিল্ড হকি খেলোয়াড় বিষয়শ্রেণী:ভারতীয় পুরুষ ফিল্ড হকি খেলোয়াড় বিষয়শ্রেণী:ভারতীয় শিখ বিষয়শ্রেণী:অর্জুন পুরস্কার প্রাপক বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:ভারতীয় পুলিশ কর্মকর্তা বিষয়শ্রেণী:১৯৭৮ এশিয়ান গেমসের পদক বিজয়ী বিষয়শ্রেণী:১৯৭৪ এশিয়ান গেমসের পদক বিজয়ী বিষয়শ্রেণী:১৯৭৬ গ্রীষ্মকালীন অলিম্পিকের ফিল্ড হকি খেলোয়াড়
জামখেদ () ভারতের মহারাষ্ট্র রাজ্যের আহমেদনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯০ মিটার (১৯৩৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে জামখেদ শহরের জনসংখ্যা হল ২৭,৬৯১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে জামখেদ এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
thumb|250px|ছয়টি চিরন্তন পদার্থের শ্রেণিবিভাগ  দ্রব্য () বলতে পদার্থ বা সত্তাকে বোঝায়। জৈন দর্শন অনুসারে, মহাবিশ্ব ছয়টি শাশ্বত পদার্থের সমন্বয়ে গঠিত: সংবেদনশীল প্রাণী বা আত্মা (জীব), অসংবেদনশীল পদার্থ (পুদ্গল), গতির নীতি (ধর্ম), বিশ্রামের নীতি (অধর্ম), স্থান (আকাশ) এবং সময় (কাল)।Acarya Nemicandra; Nalini Balbir (2010) p. 1 of  IntroductionGrimes, John (1996). Pp.118–119 শেষের পাঁচটি অজীব হিসাবে একত্রিত হয়। সংস্কৃত ব্যুৎপত্তি অনুসারে, দ্রব্য মানে পদার্থ বা সত্তা, তবে এর অর্থ বাস্তব বা মৌলিক বিভাগও হতে পারে।  জৈন দার্শনিকরা পদার্থকে দেহ বা জিনিস থেকে আলাদা করেন, পূর্বেরটিকে সরল উপাদান বা বাস্তবতা হিসাবে ঘোষণা করে এবং পরবর্তীটিকে এক বা একাধিক পদার্থ বা পরমাণুর যৌগ হিসাবে ঘোষণা করে। তারা দাবি করে যে দেহ বা জিনিসের আংশিক বা সম্পূর্ণ ধ্বংস হতে পারে, কিন্তু কোন দ্রব্য কখনও ধ্বংস হতে পারে না।  তথ্যসূত্র  বিষয়শ্রেণী:জৈন দার্শনিক ধারণা বিষয়শ্রেণী:ধর্মীয় সৃষ্টিতত্ত্ব